पहिलो पटक १९१० मा जंगबहादुर राणा र दोस्रोपटक २०२० सालमा राजा महेन्द्र शाहको पालामा बनेको मुलुकी ऐनको सम्झनामा शाही यूवा शक्ति नेपालले आउँदो पुस १ गते विशाल मोटरसाईकल ¥यालीको आयोजना गरेको बताउँदै अध्यक्ष खड्काले भने,‘पाँच विकास क्षत्र, १४ अञ्चल र ७५ जिल्ला कायम राख्ने र राजतन्त्रात्मक शासन व्यवस्थाका आधारमा मुलुकलाई विकसित र आत्मनिर्भर बनाउने हाम्रो लक्ष्य हो, पुस १ गते गणतन्त्रकोबिरुद्धमा मानिस सडकमा आउँदैछन्, हेक्का रहोस् म गर्छु भन्ने तर केही नगर्नेहरुका दिनहरु सकिए, जनताहरु जागरुक हुन्छन्, जनता राष्ट्र र राजसंस्थाको बारेमा बुझ्ने भईसके, नेताहरुभन्दा राजानै राष्ट्रवादी, निःस्वार्थी र जनपक्षीय रहेछन् भन्न थालेका छन्।’
